ఇంగ్లండ్‌ అండ్‌ వేల్స్‌
క్రికెట్‌ బోర్డు ఆశ్చర్యం
జట్టు స్కోరు 0/10
లండన్‌ : గల్లీ క్రికెట్‌లో కూడా చోటు చేసుకోని వింత ఘటన ఇంగ్లాండ్‌ అండ్‌ వేల్స్‌ క్రికెట్‌ బోర్డు నిర్వహించిన టోర్నీలో చోటు చేసుకోవడంతో ఆ ఫలితం గురించి విన్న ఇంగ్లండ్‌ అండ్‌ వేల్స్‌ క్రికెట్‌ బోర్డు ఆశ్చర్యపోయింది.కెంట్‌ ప్రాంతంలోని కంటెర్‌ బరీ స్టేడియంలో ఒక ప్రాంతీయ టోర్నమెంట్‌ నిర్వహించారు. కాగా టోర్నీలో బాష్‌ చైల్డ్‌ జట్టు, క్రైస్ట్‌ చర్చ్‌ యూనివర్శిటీ జట్లు ఫైనల్‌ చేరాయి.ఈ మ్యాచ్‌లో మొదట బ్యాటింగ్‌ చేసిన క్రైస్ట్‌ చర్చ్‌ యూనివర్శిటీ జట్టు 120 పరుగులు చేసింది. కాగా 121 పరుగుల టార్గెట్‌తో బ్యాటింగ్‌ ప్రారంభించిన బాష్‌ చైల్డ్‌ జట్టు కేవలం 20 బంతులను ఎదుర్కొని 10 వికెట్లు కోల్పోయింది. కాగా ఈ మొత్తం బ్యాటింగ్‌లో కేవలం ఒక్క బంతిని మాత్రమే బ్యాట్‌తో బ్యాట్స్‌మన్‌ అడ్డుకోవడం విశేషం. దీంతో స్కోరు బోర్డు మీద పరుగులేమీ చేయకుండానే ఆ జట్టు పెవిలియన్‌ చేరింది. కాగా ఈ ఫలితం గురించి విన్న ఇంగ్లండ్‌ అండ్‌ వేల్స్‌ క్రికెట్‌ బోర్డు ఆశ్చర్యపోయింది. ఎలా స్పందించాలో కూడా వారికి తెలియలేదు. కనీసం గల్లీ టోర్నీలో కూడా ఇలాంటి ఫలితం నమోదై ఉండదని అధికారులు పేర్కొన్నారు. ఏ స్థాయిలో క్రికెట్‌ అయినా ఇదే రికార్డు కావచ్చు.